CELEX: C2007/056/17
Language: sl
Date: 2007-03-10 00:00:00
Title: Zadeva C-421/05: Sodba Sodišča (tretji senat) z dne 18. januarja 2007 (predlog za sprejetje predhodne odločbe Rechtbank van koophandel Brussel — Belgija) — City Motors Groep NV proti Citroën Belux NV (Konkurenca — Sporazum o distribuciji motornih vozil — Izjeme po skupinah — Uredba (ES) št. 1400/2002 — Člen 3(4) in (6) — Odpoved dobavitelja — Pravica obrniti se na izvedenca ali arbitra in predložiti zadevo nacionalnemu sodišču — Izrecna razvezna klavzula — Skladnost z izjemami po skupinah — Veljavnost odpovednih razlogov — Dejanski nadzor)

10.3.2007   
            
            
               SL
            
            
               Uradni list Evropske unije
            
            
               C 56/10
            
         Sodba Sodišča (tretji senat) z dne 18. januarja 2007 (predlog za sprejetje predhodne odločbe Rechtbank van koophandel Brussel — Belgija) — City Motors Groep NV proti Citroën Belux NV
   (Zadeva C-421/05) (1)
   
   (Konkurenca - Sporazum o distribuciji motornih vozil - Izjeme po skupinah - Uredba (ES) št. 1400/2002 - Člen 3(4) in (6) - Odpoved dobavitelja - Pravica obrniti se na izvedenca ali arbitra in predložiti zadevo nacionalnemu sodišču - Izrecna razvezna klavzula - Skladnost z izjemami po skupinah - Veljavnost odpovednih razlogov - Dejanski nadzor)
   (2007/C 56/17)
   Jezik postopka: nizozemščina
   Predložitveno sodišče
   Rechtbank van koophandel Brussel
   Stranki v postopku v glavni stvari
   
      Tožeča stranka: City Motors Groep NV
   
      Tožena stranka: Citroën Belux NV
   Predmet
   Predlog za sprejetje predhodne odločbe — Rechtbank van koophandel Brussel — Razlaga člena 3(6) Uredbe Komisije (ES) št. 1400/2002 z dne 31. julija 2002 o uporabi člena 81(3) Pogodbe za skupine vertikalnih sporazumov in usklajenih ravnanj na področju motornih vozil (UL L 203, str. 30) — Prepoved uporabe izrecne razvezne klavzule v koncesijski pogodbi za motorna vozila, ki naj bi spadala med izjeme po skupinah
   Izrek
   Člen 3(6) Uredbe Komisije (ES) št. 1400/2002 z dne 31. julija 2002 o uporabi člena 81(3) Pogodbe za skupine vertikalnih sporazumov in usklajenih ravnanj na področju motornih vozil je treba razlagati tako, da zgolj dejstvo, da sporazum s področja uporabe te uredbe določa izrecno razvezno klavzulo, tako kot v postopku v glavni stvari, na podlagi katere se lahko tak sporazum odpove po samem pravu in brez obvestila dobavitelja, če distributer ne izpolni ene izmed pogodbenih obveznosti, ki so navedene v tej klavzuli, nima za posledico tega, da izjeme po skupinah, ki so določene v členu 2(1) te uredbe, ne bi veljale za ta sporazum.
   
      (1)  UL C 36, 11.2.2006.